cyanic-selkie/wikianc huggingface dataset:
Tiiu Saar
Tiiu Saar (sündinud 18. jaanuaril 1955 Tallinnas) on eesti loomaarstiteadlane.
Elulugu
Tiiu Saar on töölise tütar.
Lõpetas 1973 Tallinna Meditsiinikooli, 1983 EPA veterinaariateaduskonna, 1987–90 Eesti NSV TA Loomakasvatuse ja Veterinaaria Instituudis (ELVI) aspirant, veterinaarmeditsiinimagister (1994, EPMÜ), väitekiri "Veiste hingamis- ja seedeelundite kahjustusi põhjustavate viirushaiguste levikust Eestis", veterinaarmeditsiini doktor (1999, EPMÜ), väitekiri "Veiste hingamis- ja seedeelundite viirushaiguste nosoloogilisest struktuurist Eestis, veiste herpesviirus-1 mõnedest bioloogilistest omadustest ja infektsioosse rinotrahheiidi / pustuloosse vulvovaginiidi diagnostika täiustamisest" (Tartu, 1999). Täiendas end 1983 Moskva Veterinaaria Akadeemias, 1992 Soome Riiklikus Veterinaariainstituudis ja Saksamaal, 1994 Poola Riiklikus Veterinaaria Uurimisinstituudis, 1995 ja 1996 Taani Riiklikus Veterinaarviroloogia Instituudis. Oli 1983–87 Vabariikliku Veterinaarialabori veterinaararst, 1990–94 ELVI nooremteadur, 1995–96 EPMÜ veterinaaria uurimiskeskuse labori juhataja, 1997–99 nakkushaiguste osakonna vanemteadur ja juhataja, 1999–2000 juhataja ja lektor, 2000.–05 loomaarstiteaduskonna dotsent, 2005– Eesti Maaülikooli veterinaarmeditsiini ja loomakasvatuse instituudi lektor.
Teadustöö
Uurimisvaldkond: veterinaarviroloogia ja -epidemioloogia. Euroopa Veterinaarviroloogia Ühingu liige (1996–). Umbes 20 teadustrükist, aimeartikleid.
Marissa Grasdijk
Marissa Grasdijk (sündinud 19. novembril 1993 Kampenis Overijsseli provintsis) on Hollandi laulja.
2008. aasta Laste Eurovisiooni lauluvõistlusel esindas ta Hollandit lauluga "1 dag".
Gerhard Schrove
Gerhard Schrove (ka Schrowe; surnud novembris 1513) oli Tartu piiskop aastatel 1505–1513.
Gerhard Schrove oli tõenäoliselt Tartu raehärra Gert Schrove (teda on mainitud aastatel 1445–1447) poeg, ka tema vend Thomas oli raehärra.
Schrowe lõpetas 1467. aastal bakalaureusekraadiga Erfurdi ülikooli ning oli hiljem Tartu toomhärra. 1505. aasta juulis on teda esmamainitud Tartu elektina (valitud piiskopina), kuid pole teada, millal ta täpselt valiti. 1506. aasta alguses, kui Schrove Rooma reisis, on teda nimetatud juba täieõiguslikuks piiskopiks. Oma piiskopiks kinnitamise tasu (servitium communis) maksis ta Fuggerite pankuritesuguvõsa vahendusel.
1509. aastal ringles Preisimaal kuulujutt, et Gerhard Schrove on surnud ja tema asemel on toomdekaan Michael Bauerfeind Tartu piiskopiks valitud, kuid pole selge, mistõttu sellised kuuldused levisid. Schrove suri 1513. aasta novembri esimestel päevadel, ordumeister Wolter von Plettenbergile teatati sellest 9. novembril.
STS-104
STS-104 (ISSi ehituslend 7A) oli NASA Space Shuttle'i programmi 105. missioon.
Missiooni teenindas kosmosesüstik Atlantis ja see viis Rahvusvahelisse Kosmosejaama õhuluku Quest. STS-104 startis 12. juulil 2001 ja naasis Maale 25. juulil.
Pae karstiala
Pae karstiala on karstiala Rapla maakonnas Kehtna vallas. Karstiala on võetud kaitse alla (Pae maastikukaitseala).
Piilsi külanõukogu
Piilsi külanõukogu oli külanõukogu Eesti NSV-s aastatel 1945–1954.
Piilsi külanõukogu moodustati 1945 septembris Tartumaal Avinurme vallas. Külanõukogu keskus asus Piilsi külas.
Debeikiai vald
Debeikiai vald (leedu keeles Debeikių seniūnija) on 2. järgu haldusüksus (vald) Leedus Anykščiai rajooni territooriumil.
Valla pindala on 172 km². 2011. aasta seisuga elas seal 1194 inimest. Valla keskus on Debeikiai alev, kus aastal 2011 oli 404 elanikku. Vallamaja asub aadressil J. Biliūno g. 44. Vallavanem on Alvydas Simonavičius.
Lisaks küladele on vallas ka mõned huutorid
MAZ 5428
MAZ 5428 on Minski autotehases toodetud sadulveok.
Selle rattavalem oli 4×2. Mudelit toodeti aastatel 1977–1990. Ta vahetas välja mudeli 504V.
Mootor
Jõuallikana kasutati Jaroslavli mootoritehase 6-silindrilisi diiselmootoreid Jamz-236 ja 8-silindrilisi mootoreid Jamz-238.
Maitansiin
Maitansiin on ansamütsiinide rühma antibiootikum, millel on tsütotoksiline ja antimikrobiaalne toime.
Maitansiini tsütotoksiline toime rakkudele, sealhulgas mitmetele vähirakuliinidele, arvatakse seisnevat mikrotuubulite moodustumise takistamises. Arvatakse, et aine evib samu toimeid ka in vivo ja võib seega vähirakkude paljunemist takistada.
Seda leidub looduslikult ja aine eraldati esmakordselt kikkapuuliste sugukonna maiteni perekonna taimest Maytenus serrata.
Maitansiini derivaate nimetatakse maitansinoidideks ja ühte neist, emtansiini, sisaldab ka rinnavähi immuunteraapias kasutatav ravim trastusumaabemtansiin.
Viited
Selles artiklis on kasutatud ingliskeelset artiklit en:Maitansine seisuga 9.09.2017.
Perforeeritud terasplaatidest matt
paremal|pisi|373x373px|Teise maailmasõja aegne lennuväli Alexai Point Landing Field [[Attu (Aleuudid)|Attu saarel Aleuudi saarestikus Alaskal]] Perforeeritud terasplaatidest matt on standardiseeritud profileeritud terasplekist perfokatend, mille töötasid välja Ameerika Ühendriikide armee insenerväed vahetult enne Teist maailmasõda peamiselt välilennuväljadele paigaldatavate ajutiste lennu- ja ruleerimisradade kiireks katmiseks.
Rahvusvaheliselt tuntud lühend PSP tuleneb ingliskeelsest nimetusest pierced steel planking või perforated steel planking. Ameeriklased kasutavad ka nimetust Marston Mat – Camp Mackalli lennuvälja järgi Marstonis Põhja-Carolinas, kus PSP-tehnoloogiat esmakordselt kasutati.
Kirjeldus
PSP koosneb profileeritud terasplekist ristkülikukujulistest plaatidest, millesse on stantsitud ümmargused avad. Ridades paiknevate avade vahele jäävad valtsitud U -kujulised rennid. Ühe plekiriba pikemal küljel on järjestikku konksud (haagid) ja teisel pikemal küljel samapalju pilusid, millesse konksud täpselt haakuvad, et ühendada kõrvuti paigaldatavad plaadiribad ühtlaseks maapinnale laotatud matiks. Plaatide otsaservad on sirged, avade ja konksudeta. Terasplaadid ühendatakse külgsuunalise sammnihkega, et tagada ka plaatide pikisuunas otsadevaheline ühendus ja saavutada suure pinnaga ühtlane katend.
Laialt kasutatav PSP-matt oli M8-tüüpi maandumisraja katend. M8 moodulkatendi üks riba kaalus umbes 30 kg (66 naela), oli 3,0 m (10 jalga) pikk ja 0,38 m (15 tolli) lai. Avad paiknesid kolmes reas, igas neist 29 ümmargust ava.
Toodeti ka alumiiniumist mati mooduleid, neid sai tänu väiksemale kaalule ühe lennuga tunduvalt rohkem kohale toimetada. Neid nimetati PAP-iks (lühend ingliskeelsest nimetusest perforated aluminum planking), kuid need ei olnud kuigi levinud, kuna Teise maailmasõja ajal oli alumiiniumi kasutamine rangelt reguleeritud kui strateegiline materjal.
Pavel Zacha
Pavel Zacha (sündinud 6. aprillil 1997 Brnos) on Tšehhi jäähokimängija, kes mängib keskründajana NHL-i klubis Boston Bruins.
Liepāja piiskopkond
Piiskopi residents on Liepājas ja katedraaliks on Liepāja Püha Joosepi katedraal. Diötsesaanpiiskop on 2013. aastast Viktors Stulpins.
Perforeeritud terasplaatidest matt
Teine maailmasõda
paremal|pisi|250x250px|[[Curtiss P-40|Curtiss P-40 Warhawk hävitaja PSP-matiga ruleerimisrajal. Milne Bay, Paapua Uus-Guinea, september 1942]] Teise maailmasõja ajal paigaldasid USA armee ehituspataljonid ja pioneeriüksused PSP-matte nii välilennuväljadele kui ka mujale, kus oli vaja pinnase kandevõimet suurendada. Esmakordselt kaeti katseliselt PSP-ga 1500 meetri pikkune Bluie West One (BW-1) maandumisrada Gröönimaal Narsarsuaqi lennuväljal. Seda katsetust saatis edu ning PSP lennuväljakatteid hakati laialdaselt kasutama ka Vaikse ookeani sõjatandril. Esimene Prantsusmaa pinnale paigaldatud teraskattega lennurajale maandunud lennuk pärast Normandia dessanti oli Douglas C-47 Skytrain. paremal|pisi|250x250px|Demonteeritud PSP-plaadid on aastakümneid pärast [[Normandia dessanti kasutusel tühjade pudelite ladustamiseks. Normandia, 2007]] Vaikse ookeani saarte lennuväljadel kaeti terasmatt tavaliselt purustatud korallide või pinnasega, mis üle rullides moodustas tasase pinna. Perforeeritud avade kumerasse profiili valtsitud servade ja valtsitud rennidega kuju andis katendile tugevuse ja jäikuse ning võimaldas piisava sadevee drenaaži. 60 meetri laiuse ja 1500 meetri pikkuse maandumisraja suutis väiksearvuline meeskond paigaldada vaid kahe päevaga. alt=P-47 Thunderbolt hävituslennuk PSP maandumisrajal|pisi|[[P-47|P-47 Thunderbolti hävitaja PSP-matiga maandumisrajal. Tantonville, Prantsusmaa, jaanuar 1945]] 1940. aastatel toodeti umbes 2 miljonit tonni PSP-ribaplaate, mida ka Nõukogude Liidule lendliisi programmi alusel tarniti, kogumaksumusega üle 200 miljoni USA dollari. Sõja lõppedes jäi suur hulk toodetud raja kattematerjali üle ning see võeti kasutusele tsiviilehituses, näiteks teede ja sildade rajamisel.
Pavel Zacha
2015. aastal valis Devils ta NHL-i draft'is kuuenda valikuna. Sama aasta augustis sõlmis ta klubiga kolmeaastase lepingu. NHL-is debüteeris Zacha 9. aprillil 2016 mängus Toronto Maple Leafsi vastu, saades selles mängus kirja kaks väravasöötu. Devilsi põhikoosseisu on ta kuulunud alates hooajast 2016–17. Esimese värava lõi ta NHL-is 3. novembril 2016 mängus Florida Panthersi vastu. 2019. aasta septembris pikendas ta Devilsiga lepingut kolme aasta võrra. Hooaeg 2020–21 oli tema senise NHL-i karjääri kõige resultatiivsem, kui ta sai 50 mänguga kirja 17 väravat ja 18 väravasöötu. Järgmisel hooajal suutis ta oma tulemust ühe punkti võrra parandada, kui kogus 70 mänguga 36 punkti (15+21).
Liepāja piiskopkond
Liepāja piiskopkond asetseb Lätis Kuramaal riigi lääneosas. Ta piirneb idas Jelgava piiskopkonnaga, mis eraldati Liepāja piiskopkonnast aastal 1995.
Perforeeritud terasplaatidest matt
Berliini õhusild
Berliini blokaadi alguses oli maandumisrada Tempelhofi lennujaamas Berliini Ameerika tsoonis valmistatud PSP-plaatidest. Teraskatend oli aga loodud hävituslennukite ja väiksemate transpordilennukite jaoks, lennuk Douglas C-54 Skymaster, mis siis oli USA lennuväe põhiline transpordilennuk, oli PSP jaoks liiga raske. Iga kolme minuti järel, maandumiste vahel, parandasid selleks palgatud berliinlased maandumisrada, vedades sinna kottidega liiva, et pehmendada lennuvälja pinnast.
Pavel Zacha
2022. aasta juulis kaubeldi Zacha Devilsist Erik Haula asemel Boston Bruinsi.
2014. aastal võitis ta Tšehhi kuni 18-aastaste koondisega omavanuste maailmameistrivõistlustel hõbemedali.
Liepāja piiskopkond
Praegune Liepāja piiskopkond asutati 8. mail 1937.
Perforeeritud terasplaatidest matt
Vietnami sõda
Reaktiivlennukite ja helikopterite jaoks olid lahtised kivid ja muu õhku paiskuv materjal suur risk. Reaktiivmootori või kopteri rootori õhusurve paiskab lahtise materjali õhku, kust see võib sattuda reaktiivmootori õhukanali kaudu mootorisse. Selleks puhuks arendati M8A1 matt, milles puudusid perforeeritud avad, mille kaudu lahtine pinnas oleks saanud läbi mati tulla. M8A1 plaatide jäikus saavutati laineprofiiliga, mis soodustas ka vihmavee äravoolu. Plaadi suurust muudeti, uued mõõtmed olid 22 x 144 tolli (560 x 3660 mm).
Liepāja piiskopkond
Aastail 1965–1991 oli piiskopkond ilma piiskopita, seda haldasid apostellikud administraatorid.
Perforeeritud terasplaatidest matt
Vietnami sõda
Hiljem töötati välja kerge alumiiniumist plaat mõõtmetega 24 x 144 tolli (610 x 3660 mm). See ei olnud enam stantsitud, vaid valmistatud ekstrusioonmeetodil.
Liepāja piiskopkond
Tänapäeval kuulub piiskopkonda 32 kogudust. Liepājas asuvad peale katedraali veel Māra kirik, Püha Dominicuse kirik ja püha Meinhardi kirik. Ülejäänud kirikud asuvad Aizputes, Alsungas, Bārtas, Ezeres, Grobiņa, Gudeniekis, Jūrkalnes, Kalnis, Kandavas, Kolkas, Kuldīgas, Lēnases, Pāvilostas, Rojas, Salduses, Talsis, Ugāles, Vaiņodes, Vecpilsis ja Ventspilsis, kabelid aga Brocēnis, Lutriņis, Priekules, Šķēdes ja Zirņis. Dundaga kogudus peab oma jumalateenistusi Dundaga piiskopilinnuses.
Anna ja Senna
Anna ja Senna on Hollandi ansambel.
Perforeeritud terasplaatidest matt
PSP Eestis
Perforeeritud terasplaatidest matt oli kuni 1990. aastateni Kuusiku lennuväljal, mille rajas Nõukogude Liidu lennuvägi. Mõnedel andmetel oli sarnane katend ka Nurmsi ja Aste lennuväljal.
Kuna PSP aktiivne kasutusaeg langes kokku Nõukogude okupatsiooniga Eestis, oli selle materjali maaletooja ja kasutaja Nõukogude armee. Lisaks lennuväljadele kasutati seda ka pinnase tugevdamiseks märgaladel, eriti sõjaväe polügoonidel. Näiteks oli PSP-plaatidega osaliselt tugevdatud Pakri saarte vahelise tee pinda.
Anna ja Senna
2010. aasta Laste Eurovisiooni lauluvõistlusel esindasid nad Hollandit lauluga "My Family".
Piiumetsa külanõukogu
Piiumetsa külanõukogu oli külanõukogu Paide rajoonis. Külanõukogu eksisteeris 1945–1954 ja seejärel liideti see Väätsa külanõukoguga.
Ernst Lootsma
Ernst Lootsma (1. oktoober 1908 Narva-Jõesuu – 16. aprill 1991 London, Ontario provints) oli eesti vaimulik.
Pärast ordineerimist teenis vikaarõpetajana Mõisaküla kogudust, kuni 15. detsembrini 1935, mil ta valiti Rõngu Mihkli koguduse õpetajaks. Rõngu kogudust teenis ta aastani 1944.
Siirdus aastal 1944 Saksamaale. Pärast sõda oli Lübecki Eesti koguduse õpetajaks, pidades jumalateenistusi alul Rootsi meremisjoni kirikus ja hiljem kaasmaalaste poolt sisustatud laagrikirikus, olles ühtlasi usuõpetajaks Lübecki Eesti Gümnaasiumis. Oli veel Lübecki NMKÜ esimees ja Eesti Punase Risti hoolekande õpetajaks. Siirdus aastal 1947 Rootsi, kus töötas AEG elektritarvete vabrikus, olles ühtlasi Stockholmi Jakobi koguduse noorsootöö ja Södertälje pihtkonna õpetajaks.
Märtsis 1950 emigreerus Kanadasse. 1950–1959 teenis Eesti pagulasi Londoni, St. Catharinesi ja Amherstburgi linnades Ontarios. 1959–1976 teenis (Missouri Sinodi koosseisus olevaid) Kanada kogudusi. Läks aastal 1976 emerituuri, kuid teenis surmani emeeritusena Londoni Pauluse kogudust.
Tallinna Töölisspordi Ühing
Tallinna Töölisspordi Ühing oli 1926–1940 Tallinnas tegutsenud spordiühing. See ühing oli üks Eesti Töölisspordi Liidu liikmetest.
Ühing asutati 17. juulil 1926.
Johann Friedrich La Trobe
Johann Friedrich Bonneval de La Trobe, ka John Frederic de La Trobe (30. mai 1769 Chelsea, Inglismaa – 19. detsember (vkj) 1845 Tartu) oli prantsuse päritolu helilooja, pianist ja muusikakoguja.
Joosep Tumma
Joosep Tumma (19/31. märts 1883 Mägi-Kurdla, Saaremaa – 1941 Kuressaare) oli eesti vallavanem ja põllumees.
Johann Friedrich La Trobe
Päritolu ja haridustee
Põlvnes Provence´ist pärit, kuid XVIII sajandi algul Briti saartele rännanud hugenotisuguvõsast. Tema isa oli Inglismaa vennastekoguduse ökonoom Benjamin La Trobe (1728−1786), ema Anna Margaretta Antes (1728−1794). Hariduse omandas esmalt Yorkshire´is Fulneckis asunud hernhuutlaste õppeasutuses. Pärast isa surma asus elama Saksamaale, kus õppis Görlitzi lähedal Nieskys hernhuutlaste koolis muusikat. Seejärel õppis alates 1787. aastast hernhuutlaste Barby seminaris. Astus 1790. aastal Jena ülikooli, kus tudeeris arstiteadust. 1795. aastal sai ta meditsiinidoktori kraadi.
Joosep Tumma
Ta oli Laimjala vallavanem ja Pöide põllumeeste konvendi liige.
Ta tapeti Kuressaare massimõrvas.
Johann Friedrich La Trobe
Tartu periood
1829. aastal asus ta elama Tartusse, kuhu jäi kuni surmani. 1835. aastal asutas ta lauluseltsi, mille juhataja oli kuni 1840. aastani. Suri 1845. aastal ja maeti Raadi kalmistule.
Helilooming
Heliloojana oli La Trobe väga viljakas, temalt on pärit umbes 200 tööd. Mitmed neid avaldati trükis, kuid suurem osa jäid käsikirjaliseks.
Tagamaa
pisi|Tallinna linn koos ümberkaudsete valdadega, mis moodustavad osa Tallinna tagamaast Tagamaa (inglise ja saksa keeles hinterland) on geograafiline mõiste linna või muud linnalist asulat ümbritseva territooriumi tähistamiseks. Tagamaa ja linn, mida see ümbritseb, on enamasti omavahel tugevas majanduslikus seoses. OECD defineerib linna tagamaana linna ümbritsevaid omavalitsusi, kus vähemalt 15% töötavatest elanikest käivad tööl linnas. Lisaks sellele kasutatakse mõistet "tagamaa" vahel ka sadamat või rannikuäärset asulat ümbritsevat ala tähistamiseks.
Mõiste päritolu ja kasutus
Mõistet "tagamaa" on ajalooliselt kasutatud erinevates tähendustes, mistõttu on vaja selgitada selle mõiste päritolu.
Sadamate teadusliku uurimise hoogustumisel hakkasid merendusspetsialistid eristama ekspordi ja impordi tagamaid. Ekspordi tagamaa on tagamaa, kuskohast pärinevad sadamast väljasaadetavad kaubad. Impordi tagamaa on väljasaadetava kauba sihtkoha tagamaa.
20. sajandi alguses hakkas prantsuse geograaf André Allix kasutama saksakeelset sõna umland (tõlkes 'ümbritsev maa'), et tähistada sisemaal paikneva linna majanduslikku mõjusfääri. Samas ei vaidlustanud ta sõna hinterland kasutamist sadamate puhul. Allix osutas tähelepanu sellele, et sõna umland võib leida 19. sajandi lõpul ilmunud saksa keele sõnastikest, pakkudes samas ka välja, et ümbruskonnaga seoses on seda sõna kasutatud juba alates 15. sajandist.
Pärast seda, kui Allix võttis kasutusele mõiste umland, on tagamaa mõiste mitmetähenduslikkus vähenenud ehk sõnade hinterland ja umland tähendused on muutunud sarnasemaks. Veelgi enam, 20. sajandi keskpaigas hakkas nii rannikuäärsete kui ka sisemaaliste tagamaade kirjeldamisel valitsema sõna hinterland kasutus. Hiljuti on hakatud kasutama ka mõistet "linna tagamaa", et tähistada linna ümbritsevat ala, mis on linna ja selle keskusega tugevalt seotud. Lisaks sellele kasutatakse ka mõistet "suurlinna tagamaa", mille näiteks on Ameerika Ühendriikide rahvaloenduse büroo kasutatav termin "suurlinna statistiline ala" (inglise keeles Metropolitan Statistical Area). Suurlinna statistiline ala hõlmab kesklinna, kesklinna ümbritsevat hoonestatud ala ja kogu linna ümbritsevat ala.
Suurlinna-tagamaa teooria
Suurlinna-tagamaa teooria on teooria, mis kirjeldab, kuidas on ajalooliselt linnade ja nendest majanduslikult sõltuvate tagamaade vahel tekkinud seos. Teooria on sõnastatud 1920. aastatel majandusajaloolase N.S.B. Grasi poolt. Gras nimetas 4 etappi, millega suurlinn saavutab mõjuvõimu ümbritseva territooriumi üle:
Hiljem teooria laienes ning lisaks majanduslikele külgedele hakati arvestama ka poliitiliste, sotsiaalsete ja kultuuriliste aspektidega. Sellest hoolimata on suurlinn-tagamaa suhted jäänud ikkagi vastastikusteks, kompleksseteks ning üksteist täiendavateks. Teooriat on alates 1950ndatest palju kasutatud näiteks Kanada ajaloo kirjeldamisel, et paremini illustreerida suurlinnade ja nende tagamaade ning regioonidevahelisi suhteid.
Mõned linna tagamaa kirjeldamise meetodid
Fahui Wangi järgi peaks linna tagamaa kirjeldamine põhinema linna ja selle tagamaa vahelistel majanduslikel näitajatel, nagu näiteks transpordi-, telekommunikatsiooni- või rahavoogudel. Samas on andmete kogumine eelnevate näitajate kohta üsna kulukas ning keerukas. Seetõttu tuleks Wangi arvates linna tagamaa kirjeldamiseks kasutada kaubandusalade analüüsis kasutatavaid meetodeid: lähiala meetodit (inglise keeles proximal area method) ja külgetõmbejõul põhinevaid meetodeid (inglise keeles gravity-based methods), nagu näiteks Reilly seadust ja Huffi mudelit.
Lähiala meetod
Linna tagamaade määratlemisel on küllaltki tavapärane geograafiline lahendus lähiala meetodi kasutamine. See meetod eeldab, et inimesed valivad sarnase suurusega linnade hulgast endale geograafiliselt lähima linna. Seda eeldust on kasutatud näiteks ka keskuskohtade teooria puhul. Lähiala meetod võtab linna tagamaa kirjeldamisel arvesse inimeste töö- ja elukoha vahemaad ning selle vahemaa läbimiseks minevat aega. Lähiala meetodi kasutamisel on kaks võimalust:
Külgetõmbejõul põhinevad meetodid
Kui lähiala meetod kasutas linna tagamaa kirjeldamiseks vaid inimese elukoha kaugust linnast ja selle vahemaa läbimiseks kuluvat aega, siis külgetõmbejõul põhinevad meetodid arvestavad lisaks vahemaale ja kuluvale ajale ka linna atraktiivseks muutvate teguritega. See tähendab, et inimesed võivad mõne lähedal asuva linna asemel eelistada kaugemal asuvat linna, millel on rohkem ligitõmbavaid tegureid või millel on parem maine.
Reilly seadus
Algne Reilly jaekaubandusliku külgetõmbejõu seadus kasutab külgetõmbejõu mudelit ning on mõeldud kahe poe kaubandusliku tagamaa või nii-öelda tõmbeala kirjeldamiseks. Kuid lisaks sellele on Reilly seadust võimalik kasutada kahe linna vahelise tagamaa uurimisel ja kirjeldamisel.
Kui eeldada, et kahe linna 1 ja 2 vahemaa on d_{1,2} ning linnade ligitõmbavad tegurid on vastavalt S_1 ja S_2, siis tekib küsimus, kus asub kahe linna tagamaid eraldav murdepunkt (MP). MP asub linnast 1 kaugusel d_{1x} ja linnast 2 kaugusel d_{2x} ehk:
Külgetõmbejõu mudeli järgi on linna tõmbejõud võrdelises sõltuvuses ligitõmbavate teguritega ja pöördvõrdelises sõltuvuses kauguse ruuduga murdepunktist ning murdepunktis elavatel inimestel ei ole linna valiku osas eelistusi, mistõttu on linna 1 tõmbejõud võrdne linna 2 tõmbejõuga:
(2)
Kasutades võrrandit (1) saame, et ning kasutades seda, et asendada võrrandis (2) d_{2x}, saab leida d_{1x}:
(3)
Sarnaselt saab leida d_{2x}:
(4)
Võrrandeid (3) ja (4) tuntakse kui Reilly võrrandit ning ühtlasi määravad need kahe linna tagamaade vahelise piiri.
Huffi mudel
Kui Reilly seadus määrab tagamaad ainult kahe linna vahel, siis Huffi mudel, kui mõnevõrra kasutatavam külgetõmbejõu mudel, määrab tagamaad mitme linna vahel. Võimalus, et valitakse üks kindel linn mitme teise hulgast, on võrdelises sõltuvuses oodatava kasuga, mida iga linn inimesele pakub. Ehk mida suuremat kasu inimene mõne linna läheduses elamisest saab, seda suurema tõenäosusega ta selle linna tagamaale elama asub. Seda väljendab järgnev võrrand:
(5)
P_{ij} tähistab tõenäosust, et isik elukohas i valib linna j, U_j ja U_k tähistavad kasu, mida on võimalik saada, valides vastavalt linna j või k ning k summa märgi all tähistab võimalike alternatiivide arvu.
Praktikas mõõdetakse linna poolt antavat kasu aga külgetõmbejõu keskmena. See tähendab, et külgetõmbejõu kese on võrdelises sõltuvuses linna suurusega ning pöördvõrdelises sõltuvuses vahemaaga linna ja inimese elukoha vahel, mida väljendab järgnev võrrand:
(6)
S tähistab linna suurust, d vahemaad, \beta>0 on vahemaa mõju vähenemise koefitsient ning ülejäänud tähised on samasuguse tähendusega nagu võrrandis (5).
Võrrandile (6) tuginedes külastavad linnast väljas elavad inimesed ümberkaudseid linnu erineva tõenäosusega, kuid kindla linna tagamaa moodustavad alad, kuskohast seda kindlat linna kõige suurema tõenäosusega külastatakse. Teades inimese elukohta i, on murru nimetaja võrrandis (6) samasugune erinevate linnade puhul, mistõttu määrab murru lugeja suurim väärtus ühtlasi ka linna, mida suurima tõenäosusega külastatakse. Võrrandi (6) murru lugejat tuntakse kui külgetõmbejõu potentsiaali linna j jaoks kaugusel d_{ij} inimese elukohast. Teisisõnu tuleb linna tagamaa leidmiseks määrata suurima külgetõmbejõu potentsiaaliga linn.
Lennujaama maapealne teenindus
Lennujaama maapealne teenindus
Lennujaama maapealne teenindus on reisijate teenindamine lennujaamas (v.a poodides ja söögikohtades), lennuraja korrashoid, õhusõidukite abistamine, kui need on maapeal, ning õhusõidukite kontrollimine (vajaduse ja võimaluse korral ka parandamine) ja ettevalmistamine järgmiseks lennuks. Tavaliselt viib peaaegu igat maapealset teenust läbi erinev firma.
Maapealse teeninduse alla kuuluvad mitmed lennujaama alal tehtavad tegevused.
Lennujaama terminali sisesed tegevused:
●	piletimüük – lennupiletid ostetakse lennujaamast kohapealt ;
●	check in – lennujaama saabudes kontrollitakse ja kinnitatakse lennukile minevate reisijate dokumendid ;
●	pagasi äraandmine – pagas antakse reisija poolt check in’is lennujaama töötajale, kus see kaalutakse ning lisatakse selle külge reisija ja tema lennu andmed ;
●	pagasi sorteerimine – ära antud pagas sorteeritakse lendude järgi ära ja pannakse valmis vastavale lennukile peale laadimiseks ;
●	pagasi tagasiandmine – kui lend on lõppenud, toimetatakse pagas terminali, et reisijad saaksid selle enda kätte tagasi ;
●	fuajee korrashoid – jälgitakse, kuidas töö ning liiklus terminali fuajees sujub, vajaduse korral abistatakse ning suunatakse reisijaid ja lennujaama töötajaid ;
●	erivajadustega tegelemine – väljaõppe saanud lennujaama töötajate poolt pakutakse erivajadustega inimestele tuge ja vajalikke sõiduvahendeid ning valvatakse, et ilma saatjata alaealised jõuaksid ohutult ühest kohast teise ;
●	ebatavaliste olukordadega tegelemine – nt aidatakse lennukist maha jäänud inimesi, tegeletakse kaotatud või kahjustatud pagasiga ;
●	turvakontroll – tehakse selleks, et avastada keelatud esemeid või aineid, mis võivad inimesed või lennu ohtu seada ;
●	värava määramine – igale lennule määratakse värav, kust inimesed lennukile saavad minna, värava juures oleva info õigsust jälgitakse töötajate poolt ;
●	ootesaali teenindus – (nt toitlustus ja meelelahutus) toimub äri- ja esimese klassi klientidele ;
●	pardalemineku kontroll – vahetult enne lennukisse sisenemist tehakse viimane reisijate kontroll, et kinnitada, kes pardale läksid ja kui palju neid oli ;
●	pardalt maha tulek – korraldatakse reisijate lennukist maha saamine, kontrollitakse vajaduse korral saabuvate reisijate dokumente ning aidatakse lahendada lennuga või riiki sisenemisega seotud probleeme ;
Tegevused, mida tehakse lennuki terminali jõudes:
●	marshalling – peale lennuki maandumist juhatatakse lennuk õigele parkimiskohale (suure lennujaama puhul kasutatakse ka autot, millele õhusõiduk peab järgnema), parkimiskoha lähenedes näidatakse juhiseid keeramiseks, aeglustamiseks, peatumiseks, mootorite väljalülitamiseks ja mootorite sisselülitamiseks elektroonilisel ekraanil või teeb seda marshall kokkulepitud käeliigutustega ;
●	inimeste transport (bussidega) – kui lennuk pargitakse terminalist eemale, korraldatakse reisijatele transport terminalist lennukini ;
●	pagasi ja kauba mahalaadimine ;
●	tankimine ;
●	kanalisatsiooni- ja veeteenused – kanalisatsiooni hoidla tühjendatakse ning veepaagid täidetakse uue puhta veega ;
●	lennuki puhastus ja varude täiendamine ;
●	toitlustus – täiendatakse varusid ning erinevate toitlustuspakkujate korral vahetatakse välja ka toitlustuse esemed ;
●	õhusõiduki hooldus ja kontroll – kahe lennu vahepeal kontrollitakse õhusõiduki kere ja tehnika üle, et kõik oleks korras ning vajaduse korral tehakse ka pisemaid hooldustöid (suuremad hooldustööd eraldi) ;
Tegevused, mida tehakse enne lennuki lennujaamast väljumist:
●	pushback – eriautoga lükatakse lennuk tagurpidi parkimiskohalt välja ;
●	de-icing ehk jäätõrje – tehakse vajadusel lennukile vahetult enne õhkutõusmist spetsiaalsete masinate ja ainetega ;
●	lennukimeeskonnale vajalike dokumentide andmine – dokumentides kirjeldatakse, mis ja kuidas maapealsed teenused osutatud on ;
●	inimeste transport (bussidega) – kui lennuk pargitakse terminalist eemale, korraldatakse reisijatele transport terminalist lennukini ;
●	pagasi ja kauba pealelaadimine ;
Tegevused, mida tehakse jooksvalt:
●	rajahooldus – rajameistri poolt kontrollitakse lennurada üle, et selle ümbrus oleks puhas (erinevatest tükkidest, lumest, jääst ning loomadest) ;
Iłowa
Asulat on esmamainitud 1000. aastal, linnaõigused sai 1679. aastal, kuid kaotas need 1830. aastal. Kuni 1945. aastani oli Saksamaa koosseisus. Iłowa sai linnaõigused tagasi 1962. aastal.
NGC 2419
pisi|[[Hubble'i kosmoseteleskoop|Hubble'i kosmoseteleskoobi foto NGC 2419st]] NGC 2419 (ka Caldwell 25) on kerasparv, mis asub Ilvese tähtkujus.
Parve avastas 31. detsembril 1788 William Herschel. NGC 2419 asub Päikesest umbes 300 000 valgusaasta kaugusel. Parve avastamise järel arvati ekslikult, et see ei tiirle ümber Linnutee, kuid tegelikult viib selle orbiit parve galaktika keskmest kaugemale kui on Magalhãesi Pilved ning sel kulub ühe tiiru tegemiseks kolm miljardit aastat.
Paeala karstiala
Paeala karstiala (ka: Luige karstunud paeala, Luige karstiala) on karstiala Jõgeva maakonnas Põltsamaa vallas.
Karstiala võeti kaitse alla 1968. aastal [Paeala karstikaitseala; pindala 2,3 ha (või 3 ha )].
József Csatári
József Csatári (17. detsember 1943 – 30. jaanuar 2021) oli ungari maadleja. Ta võistles nii Kreeka-Rooma kui ka vabamaadluses.
U (ajakiri)
U oli 2010-2017 ebaregulaarselt ilmunud Eesti urbanistide veebiajakiri. Ajakirja andis välja MTÜ Linnalabor.
Rachel Traets
Rachel Traets (sündinud 16. augustil 1998 Wouw's Põhja-Brabandi provintsis) on Hollandi laulja.
2011. aasta Laste Eurovisiooni lauluvõistlusel esindas ta Hollandit lauluga "Ik ben een teenager".
Rantzau krahvkond
Rantzau riigikrahvkond (saksa: Reichsgrafschaft Rantzau) oli otse keisrile alluv riik Saksa-Rooma riigis. Selle territoorium kattub enam-vähem praeguse Amt Rantzauga.
1649. aastal müüs Friedrich III oma osa Pinnebergi isandkonnast, mis oli varem kuulunud Schaumburgi krahvkonda, Christian Rantzaule, Taani kuninglikule Holsteini kubernerile. 1650. või 1651. aastal sai Rantzaust otse keisrile alluv krahvkond Saksa-Rooma riigis. 1726. aastal annekteerisid selle Taani valitsejad, pärast seda, kui Wilhelm Adolf zu Rantzau mõrvas oma vennad ja vangistati. Wilhelm Adolf suri 1734. aastal ja Rantzau päris Holsteini hertsogkond, mida valitsesid Taani kuningad ja teisenasündinud.
QF 1-naelane pom-pom
QF 1-naelane (inglise keeles QF 1 pounder; tavaliselt tulistamishääle järgi lihtsalt pom-pom) on 37-millimeetrine Suurbritannia automaatkahur, maailma esimene omataoline. See oli paljudes riikides kasutuses, algselt jalaväe- ning hiljem õhutõrjekahurina.
Erik Saare
Erik Saare (3. september 1916 Tartu – 19. märts 1999 Stockholm) oli eesti päritolu Rootsi tehnikateadlane ja ehitusgeoloog.
Elulugu
Õppis 1936–1940 ja 1942–1944 TTÜ-s masinaehituse erialal. Põgenes 1944 Rootsi, lõpetas 1956 Stockholmi Ülikooli loodusteaduskonna, filosoofiakandidaat (loodusteadused, 1954, samas), ''phil. lic.'' (geoloogia, 1956, samas). Oli 1938–1944 TTÜ vee-ehituse labori assistent, 1944–1945 Rootsis insener, 1945–1957 Rootsi Teedeinstituudi teedegeoloog, 1957–1961 Riigi Ehitusuuringute Nõukogu teadussekretär, 1961–1981 Riigi Katsekoja peainsener, ühtlasi 1960–1991 Rootsi kuningliku tehnikaülikooli õppejõud ja ehitusgeoloogia osakonna juhataja ning 1957–1978 Stockholmi Ülikooli lektor. Koostanud õppevahendeid.
Teadustöö
Uurimusi ehitusfüüsikast ja -geoloogiast. Eesti Õpetajate Keskühingu väljaande Bulletin of the Estonian Teachers Association in exile toimetaja (1952–1960), mitme erialaühingu (Rootsi Geoloogide Ühing, Ehitusinseneride Ühing jt) liige ning Rootsi Ehitusgeoloogia Seltsi auliige.
Tunnustus
Erik Saare valiti 1980. aastal Rootsi kuningliku tehnikaülikooli audoktoriks.
Georges Mathieu
Georges Mathieu (27. jaanuar 1921 Boulogne-sur-Mer – 10. juuni 2012 Pariis) oli prantsuse maalikunstnik, kes on eelkõige tuntud lüürilise abstraktsionismi looja ja peamise viljelejana. Tema loomingus on olulisel kohal juhus, spontaansus ja teose vabastamine igasugusest vormist.
Prangli külanõukogu
Prangli külanõukogu oli külanõukogu Harju rajoonis. Külanõukogu hõlmas Prangli, Aksi ja Keri saare. Külanõukogu eksisteeris 1950–1971 ja seejärel liideti see Viimsi külanõukoguga.
Georges Mathieu
Mathieu maalid on suuremõõtmelised – sageli mitme meetri laiused/pikkused – ning tema tegevust saab otseselt seostada nn tegevusmaaliga. Mathieu tegutses erakordse aktiivsusega kogu elu vältel ning pakkus konkurentsi USA-s laialdaselt levinud abstraktsele ekspressionismile.
Prangli külanõukogu
Prangli külanõukogu moodustati Eesti NSV Ülemnõukogu Presiidiumi seadlusega 26. septembrist 1950, millega muudeti Prangli valla töörahva saadikute nõukogu Prangli küla töörahva saadikute nõukoguks.
Nils Karlsson
pisi| Nils Emanuel Karlsson (hüüdnimi Mora-Nisse; 25. juuni 1917 Mora lähedal – 16. juuni 2012) oli rootsi murdmaasuusataja.
Improteater
Improteater ehk improvisatsiooniline teater on üks teatri liikidest, kus lugu, karakterid, dialoogid ja stseenid mõeldakse kohapeal välja.
Nils Karlsson
Ta tuli 50 km suusatamises 1948. aastal Sankt Moritzis olümpiavõitjaks ning võitis 1950. aasta MM-il Lake Placidis pronksmedali.
Improteater
Improteatrit etendavad improviseerijad. Sageli võtavad improviseerijad alustuseks inspiratsiooni publikult.
Nils Karlsson
Ta võitis Vasaloppeti üheksa korda (1943, 1945, 1946, 1947, 1948, 1949, 1950, 1951 ja 1953).
Improteater
Tavapärasest näitlejast eristab improviseerijat see, et ühes isikus on koos nii kirjanik, lavastaja kui ka näitleja. Improviseerijad mõtlevad etenduse koha peal välja, ning selleks, et kaosest vormida mõnus sketš või lugu, rakendavad nad erinevaid tehnikaid, mis lisavad hetkes sündivale loole struktuuri ja sügavuse. Improteatri treening erineb tavapärasest näitlejaõppest ning selle rõhk on peamiselt spontaansusel, julgusel, mängulisusel, koostööl ja partneri märkamisel.
Georges Mathieu
Elukäik
Georges Mathieu sündis 27. jaanuaril 1921 Boulogne-sur-Meri linnas Põhja-Prantsusmaal pankurite peres. 12-aastaselt kolis ta koos perega Versailles’sse ning õppis seejärel Hoche’i lütseumis süvendatult kreeka, vene ja hispaania keelt. Ta jätkas haridusteed Rouenis ja Cambrais. 1941. aastal astus ta Douai ülikooli juurat ja inglise keelt õppima, mille ta ka hiljem bakalaureusekraadiga viimati nimetatud alal lõpetas. Mathieu tööpõld oli rikkalik, muuhulgas jõudis ta nooruses II maailmasõja ajal töötada nii USA armee tõlgina kui ka pärast sõda prantsuse keele professorina Biarritzi Ameerika ülikoolis.
Kunstini jõudis Georges Mathieu iseõppimise teel 1942. aastal. Tema varajasem looming koosneb peaasjalikult maastikumaalidest ja portreedest. Peagi jõudis Mathieu abstraktsionismini, kusjuures tema peamiseks mõjutajaks ja uurimistöö aluseks selles vallas peetakse 1936. aastal ilmunud Edward Crankshaw’ teost "Joseph Conrad: Some Aspects of the Art of the Novel". Mathieu kõige vanemad abstraktsed teosed koosnevad amorfsetest kujunditest, samuti katsetas ta nn dripping- ehk tilgutamistehnikat. Prantsuse kunstnik on koguni hiljem eksitavalt väitnud, et hoopis tema on eelmainitud maalimisviisi looja, mitte Jackson Pollock ega Max Ernst. Küll aga on Mathieu aluse pannud teisele stiilile, mida ta ise nimetas lüüriliseks abstraktsionismiks ja mida ta asus vastandama geomeetrilisele abstraktsionismile.
1947. aastal kolis ta Pariisi ning töötades paralleelselt avalike suhete juhina transatlantilises USA laevafirmas, jätkas ka kunsti harrastamist. Tema loomingut mõjutasid 1940ndate lõpus tugevalt kunstnikud Camille Bryen ja Wols ning juba oma esimesel Pariisi aastal korraldas Mathieu Galerie du Luxembourgis esimese lüürilise abstraktsionismi näituse "L’imaginaire". 1949. aastal osales ta oma esimesel grupinäitusel üheskoos Jean Dubuffet’ ja Jean Fautrier’ga ning järgmisest aastast pärinevad Mathieu esimesed tašistlikud maalid. Lisaks toimus vastmainitud maalikunstnikule väga viljakal 1950. aastal ka tema esimene isikunäitus Rene Drouini galeriis Pariisis. Muuhulgas asus ta avaldama filosoofilis-teoreetilisi artikleid kunstiarengutest ajakirjas Art Informel. 1951. aastal korraldas Mathieu koos mitme teise informalismi viljeleva prantsuse kunstnikuga Nina Dausset’ galeriis esimese üleeuroopalise lüürilise abstraktsionismi näituse, mille peamisi eesmärke oli vastanduda USA-s samal ajal levinud abstraktsele ekspressionismile. Polarisatsioon Lääne-Euroopa ja USA kunsti avangardi vahel 1940. aastate lõpus ja 1950. aastate alguses väljendus seega ka selgelt Mathieu tegevuses kunstnikuna.
Peagi muutus Georges Mathieu nimi rahvusvaheliseks: 1952. aastal toimus tema esimene isikunäitus väljaspool Prantsusmaad New Yorgis Stable’i galeriis. Muud märkimisväärsed välisnäitused toimusid Mathieul veel 1956. aastal Londoni Kaasaegse Kunsti Instituudis ja São Paulo modernse kunsti muuseumis 1960. Üheks kõige levinumaks paigaks, kus tema näitused aset leidsid, oli New Yorgis asuv Kootzi galerii. 1960. aastate I pooles katsetas ta teisigi kunstiliike: nii valmis tema esimene monumentaalne skulptuur 1962. aastal. Peale selle jätkas ta kunstiteoreetiliste artiklite kirjutamist ja avaldamist. 1974. aastal disainis ta uue prantsuse 10-frangise mündi ning lisaks kujundas ka postmarke. Oma loomingu hilisel perioodil alates 1980ndatest muutus tema värvikasutus veelgi rikkalikumaks ning lisaks kadus kunstniku maalidelt igasugune keskne figuur või moodustis. Mathieu oli aktiivne tegutseja kogu pika elu jooksul ning mitmed tema näitused toimusid veel 21. sajandi esimesel kümnendilgi. Teda on autasustatud nii Prantsuse Auleegioni ordeniga kui ka kõrgeima järgu teenetemedaliga panuse eest Prantsuse kultuuripärandi rikastamisse. Lisaks oli ta alates 1975. aastast Prantsuse Kaunite Kunstide Akadeemia liige. Georges Mathieu suri 91-aastaselt 2012. aasta 10. juunil Pariisis Boulogne-Billancourti linnaosas.
Looming ja peamised teosed
Mathieu lüüriline abstraktsionism ei lähtunud vormiotsingutest ning keskendus loomeprotsessis eelkõige täieliku spontaansuse saavutamisele. Kunstikriitik Michel Tapié soovitas koguni „ … viskuda töösse, mõtlemata kompositsioonile ja ilma ühegi ideeta, kaalutlusteta … “. Loomine pidi muutuma n-ö tegevuseks või sündmuseks omaette ning lisaks leiti, et kunst ei tohi lähtuda mitte stiilist, vaid kunstnikust enesest. Mathieu looming on eelmainitud soovitustega tugevas kooskõlas, sarnanedes seega USA kuulsaimate abstraktsete ekspressionistide (J. Pollock jt) töövõtetega. Sageli maalis ta publiku silme all suurele, mitmete meetrite laiusele/pikkusele lõuendile ning seda vägagi kiiresti, kandes ise seejuures tihti ka teemakohast kostüümi. Mathieu deklareeris, et tema teosed on lausa kirjandusliku tähendusega ning pealkirjastas neid sageli Prantsusmaa ajaloo sündmustest inspireerituna, kusjuures eelistatud olid seejuures verised peatükid keskajast. Jaak Kangilaski on avaldanud arvamust, et Mathieu eelistuse taga võis olla tema arusaam keskajast kui väga värviküllasest perioodist, mil palju sõltus juhustest: sama kajastub ka tema maalidel. Maalimiseks kasutas ta aeg-ajalt väga pika varrega pintsleid, nii et käsi ei suutnud selle liikumist täielikult kontrollida, suurendades seega veelgi juhuse rolli. Samuti pigistas ta sageli värvi lõuendile otse tuubist ning hõõrus selle käega laiali. Oma väga kiire maalimistempoga soovis ta vabaneda mõistuse ikkest ja lasta end juhtida vaid juhusel.
Üheks kuulsaimaks Mathieu teoseks on 1954. aastal valminud monumentaalne, 295x600 cm teos „Kapetingid kõikjal“, mida on võimalik näha Pariisi moodsa kunsti muuseumis. Teosel on ühevärviline sile taust, millele on otse tuubist puhta värvi joontena maalitud erinevad „kirjad“. Teosel on keskne fookus, „millest väljuvad intensiivsed, paksud või õhukesed jooned ja siksakilised kõverad“. Maali kohta on öeldud, et vaid üheksa aastat pärast II maailmasõja lõppu maalituna annab see tunnistust edasi kulgeva maailma „kiirusest ja haprusest“. Veel üks silmapaistev – ning ilmselt ka kõige monumentaalsem – Mathieu teos on 1956. aastal valminud hiiglaslik, üle 30 m2 suurune maal „Austusavaldus kogu maailma poeetidele“. Tema jaoks oli kogu maali valmistamine muutunud etenduseks, millega ta oli Euroopas üks pioneere. Juhust soosiv loomemeetod ja -tehnika tõi Mathieule üleeuroopalise kuulsuse, ent samas tunnistab inglise kunstikriitik Edward Lucie-Smith, et Mathieu näib „virtuoosina, kes rahuldub oma trikkidega“ ning seega ei saavutanud ta teoste formaadis ja etenduslikkuses ameeriklastega võrdväärset positsiooni.
THeMIS
THeMIS (Tracked Hybrid Modular Infantry System) on Eesti ettevõtte Milrem AS toodetud kaugjuhitav hübriidajamiga mehitamata roomiksõiduk. Tegu on maailma esimese omataolise modulaarse mehitamata roomiksõidukiga. Esmakordselt esitleti roomiksõiduki prototüüpi 2015. aastal kaitsetööstusmessil DSEI (Defence and Security Equipment International). 2016. aasta Kevadtormi ajal testiti roomiksõidukit esimest korda sõjalise õppuse tingimutes. Milremi THeMIS arendus toimub koostöös Kaitseministeeriumi ja Eesti Kaitseväega.
Kirjeldus
THeMIS on 2,1×2,1 m suurune ja umbes meetri kõrgune hübriidajamiga roomiksõiduk. THeMIS koosneb kahest roomikust ning nendevahelisest kesksest platvormist, mis võimaldab lisada erinevaid pealisehitusi. Selle kompaktne suurus ning modulaarne ehitus lihtsustavad roomiksõiduki kasutamist ning vähendavad elutsüklikulusid. Erinevalt teistest mehitamata maismaasõidukitest on THeMIS kõrgelt modulaarne. Kõik seadmed on paigutatud roomikute sisse, jättes keskplatvormi vabaks erinevate pealisehituste jaoks. See võimaldab masinal täita väga paljusid erinevaid ülesandeid. THeMISe võimalike kasutuste hulka kuuluvad lisaks aktiivsele lahingtegevusele ka varustuse transport, tuletõrjumine, meditsiiniline evakuatsioon, luure ja C-IED (isetehtud lõhkeseadmete vastane tegevus).
Improteater
Improviseeritud etendused erinevad vastavalt truppidele. Sõltuvalt nende treeningust, eesmärgist ja stiilist võib improetendus olla koomiline, traagiline, sotsiaalne, poliitiline või midagi muud.
Improteatris eristatakse kahte vormi, lühikest ja pikka.
Nick Shore
Nicholas Shore (sündinud 26. septembril 1992 Denveris) on USA jäähokimängija, kes mängib keskründajana Šveitsi kõrgliigaklubis Ambrì-Piotta.
Aastatel 2010–2013 mängis ta Denveri Ülikooli jäähokimeeskonnas.
2011. aastal valis Los Angeles Kings ta NHL-i draft'is 82. valikuna. Hooajal 2013–14 asus ta mängima American Hockey League'is (AHL) Kingsi noorteklubis Manchester Monarchs. 2015. aastal võitis ta Monarchsiga Calder Cup'i ja osales samal aastal AHL-i tähtede mängul. NHL-is debüteeris ta Kingsi meeskonnas hooajal 2014–15. Tema resultatiivseim hooaeg NHL-is oli 2016–17, mil ta lõi kuus väravat ja andis 11 väravasöötu. NHL-is on ta mänginud veel ka Ottawa Senatorsi (hooajal 2017–18), Calgary Flamesi (hooajal 2017–18), Toronto Maple Leafsi (hooajal 2019–20) ja Winnipeg Jetsi (hooajal 2019–20) ridades.
Hooajal 2018–19 mängis ta KHL-i klubis Magnitogorski Metallurg. Hooaja 2020–21 esimeses pooles mängis ta Slovakkia kõrgliigaklubis Trenčíni Dukla ja hooaja teises pooles Šveitsi kõrgliigaklubis EV Zug, kellega tuli 2021. aastal Šveitsi meistriks. 2021. aasta juunis sõlmis ta üheaastase lepingu KHL-i klubiga Novosibirsk Sibir.
2022. aasta juulis naasis Shore Šveitsi kõrgliigasse ja sõlmis üheaastase lepingu Ambrì-Piottaga.
Tema vanem vend Drew Shore on endine jäähokimängija.
THeMIS
Kirjeldus
THeMIS võib liikuda nii kaugjuhtimisel kui ka etteprogrammeeritud teed pidi. Kaugjuhtimisrežiimis saab juhtimiskeskus infot sõiduki erinevatelt sensoritelt ning on võimeline ka edastama käske masinale. Roomiksõidukil on ka autonoomne kontrollsüsteem, mille abil väldib sõiduk takistustega kokkupõrkamist. THeMIS töötab diisli- ja elektrimootoriga. Milremi arendatud mehitamata roomiksõiduk THeMIS on mõeldud kasutamiseks keskkondades, kuhu inimese saatmine on ohtlik, näiteks sõja- ja kriisikolletes, ohtlikes töökeskkondades või kohtades, kuhu inimesel on raske pääseda.
Ühe roomiksõiduki hind algab 300 000 eurost.
Czerwieńsk
Czerwieńsk (saksa Rothenburg an der Oder) on linn Poolas Lubuszi vojevoodkonnas Zielona Góra maakonnas, Czerwieński valla halduskeskus. Czerwieńsk asub Zielona Góra kesklinnast ligi 11 km loodes.
Czerwieńsk on raudteesõlm.
THeMIS
Tehnilised andmed
alt=|pisi|724x724px|THeMIS vs Human size comparison|tühi
Czerwieńsk
Asula oli olemas juba 13. sajandil, linnaõigused sai 1690. aastal. Kuni 1945. aastani oli Saksamaa koosseisus. 1945. aastal kaotas Czerwieńsk linnaõigused, kuid sai need 1969. aastal tagasi.
THeMIS
Erinevad pealisehitused
Tänu THeMIS modulaarsele ehitusele on loodud THeMISega mitmeid erinevaid süsteeme erinäoliste ülesannete täitmiseks. 2016. aasta Eurosatory kaitsetööstusmessil esitleti süsteemi, mis kasutab Raytheon UK lasersüsteemi Groundeye, mis tuvastab maa alla peidetud lõhkekehasid. 2016. aasta Singapore Airshow messil jõudis avalikkuse ette uus relvasüsteem THeMIS ADDER, mis kasutab THeMIS roomiksõidukit ja ST Kinetics'i kaugjuhitavat relvasüsteemi ADDER.
THeMIS ADDER
THeMIS ADDER on terviklik relvasüsteem, mis kasutab alusena THeMISe roomiksõidukit, millele on lisatud ST Kinetics'i kaugjuhitav relvasüsteem ADDER. THeMIS ADDER kasutab raskekuulipildujat CIS 50MG. Selle laskeulatus on kuni 1,8 km ning see kasutab 12,7×99 mm NATO kaliibriga moona.
ADDERi tehnilised andmed
ADDERi tehnilised andmed:
THeMIS maailmas
2017. aasta veebruaris sõlmis Eesti kaitsetööstusettevõte Milrem lepingu Araabia Ühendemiraatide suurima kaitsetööstusettevõttega IGG Aselsan Systems, et hakata riigi armeele müüma mehitamata roomiksõidukeid. Milrem on esitlenud sõidukit erinevatel messidel nii Londonis, Singapuris kui ka Abu Dhabis. Potentsiaalsete ostjate huvi Eestis arendatava roomiku vastu on suur ning Eesti kaitsetööstuse arendustöö tulemused avaldasid ka rahvusvahelise kaitsetööstuse ekspertidele muljet, leides märkimisväärset kajastust erialameedias. Sõiduki baasplatvormi tootmisega on ettevõte valmis alustama 2017. aasta jooksul.
Heino Kask (orienteeruja)
Heino Kask (15. jaanuar 1932 Tori vald, Pärnumaa – 30. juuli 1993 Tallinn) oli eesti orienteeruja ja sporditegelane.
Haridus
Lõpetas 1954. aastal Pärnu Turbatööstuse Tehnikumi tehnoloogi kvalifikatsiooniga ning 1962. aastal Tallinna Polütehnilise Instituudi tööstus- ja tsiviilehituse eriala.
Töö
Töötas Eesti Tööstusprojektis vaneminsenerina, brigaadijuhina, peakonstruktorina ja autorijärelevalve peaspetsialistina.
Sporditulemused
1965. aastal võitis orienteerumisjooksus Balti matšil 2. koha ning koos Rein Tõnuriga võistles esimeste eestlastena Nõukogude Liidu koondises rahvusvahelistel võistlusel Tšehhoslovakkias.
1966. aastal tuli Eesti meistriks öises orienteerumisjooksus ja maratonorienteerumises (ehk pikal rajal), lisaks võitis aastatel 1965–1971 orienteerumisjooksus 3 hõbe- ja 4 pronksmedalit ning suusaorienteerumises 4 pronksi. Meistersportlane orienteerumises (1968).